**Anexa nr. 3 la ghidul specific**

**CONTRACT DE FINANȚARE**

**Nr. ..................................../.....................**

**Pentru proiectul ”** **......................”**

**Cod proiect: .......................**

**finanțat prin**

**Planul Național de Redresare și Reziliență**

**Apel nr. PNRR/2023/C3/S/I.2.D.**

**COMPONENTA C3 – Managementul deșeurilor**

**INVESTIȚIA I2. – ”****Dezvoltarea infrastructurii pentru managementul gunoiului de grajd și al altor deșeuri agricole compostabile”**

**SUBINVESTIȚIA I2.D. –** **„Investiții în capacități de producție a energiei din surse regenerabile, respectiv biogaz pe bază de gunoi de grajd.”**

**CUPRINS**

1. **Părțile**
2. **Precizări prealabile**

**Capitolul I Obiectul Contractului de finanțare**

**Capitolul II Durata Contractului de finanțare**

**Capitolul III Acordarea finanțării**

**Capitolul IV Drepturile și obligațiile părților**

* **Drepturile și obligațiile Ministerului Mediului, Apelor și Pădurilor, cu rol de coordonator de reforme și/sau investiții , în calitate de finanțator**
* **Drepturile și obligațiile Beneficiarului**

**Capitolul V Angajamente comune ale părților**

**Capitolul VI Modificări și completări ale Contractului de finanțare**

**Capitolul VII Conflict de interese**

**Capitolul VIII Protecția intereselor financiare ale Uniunii**

**Capitolul IX Monitorizarea și raportarea**

* **Monitorizarea implementării contractului de finanțare**
* **Raportarea în cadrul contractului de finanțare**

**Capitolul X Recuperarea finanțării**

**Capitolul XI Răspunderea părților, forța majoră**

**Capitolul XII Încetarea contractului de finanțare**

**Capitolul XIII Soluționarea litigiilor**

**Capitolul XIV Corespondență între părți**

**Capitolul XV Legea incidentă**

**Capitolul XVI Transparența**

**Capitolul XVII Publicarea datelor**

**Capitolul XVIII Confidențialitate**

**Capitolul XIX Prelucrarea datelor cu caracter personal**

**Capitolul XX Măsuri de informare și publicitate**

**Capitolul XXI Anexele contractului de finanțare**

**Capitolul XXII Dispoziții finale**

Având în vedere prevederile:

* Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Regulamentului (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
* Deciziei de punere în aplicare a Consiliului de aprobare a evaluării planului de redresare și reziliență al României din data de 03 noiembrie 2021 (CID);
* Regulamentului (UE) 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;
* Regulamentului (UE) 2021/240 al Parlamentului European și al Consiliului din 10 februarie 2021 de instituire a unui Instrument de sprijin tehnic;
* Memorandumului nr. 38215/15.04.2021, aprobat în ședința Guvernului din data de 20 ianuarie 2021, cu tema: mandatarea Ministerului Investițiilor și Proiectelor Europene (MIPE) pentru a desfășura procedurile de negociere cu Comisia Europeană, în vederea aprobării PNRR şi a cererii de împrumut prevăzute la art. 14 din Regulamentul (UE) nr. 2021/241 al Parlamentului European și al Consiliului;
* Memorandumului nr. 2655/THG/10.11.2021 cu tema: mandatarea Ministerului Investițiilor și Proiectelor Europene pentru semnarea Acordului privind contribuția financiară în conformitate cu art. 23 din regulamentul (UE) 2021/241 al Parlamentului European și al Consiliului de instituire a Mecanismului de redresare și reziliență, pentru finanțarea Planului național de redresare și reziliență a României;
* Memorandumului nr. 728117/10.11.2021 cu tema: aprobarea negocierii și a semnării Acordului de împrumut (Mecanismul de redresare și reziliență) dintre Comisia Europeană și România, în valoare de 14.942.153.000 EUR; și semnarea acestuia de către ministrul finanțelor
* Acordului privind contribuția financiară și Acordul de împrumut, încheiate în cadrul Mecanismului de redresare și reziliență pentru finanțarea Planului Național de Redresare și Reziliență (PNRR);
* Ordonanței de urgență a Guvernului nr. 155/2020 privind unele măsuri pentru elaborarea Planului național de redresare şi reziliență necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă aprobată prin [Legea nr. 230/2021](https://legislatie.just.ro/Public/DetaliiDocumentAfis/246791), cu modificările și completările ulterioare;
* Ordonanței de urgență a Guvernului nr. 134/2021 pentru aprobarea [Acordului de împrumut](https://legislatie.just.ro/Public/DetaliiDocumentAfis/249885) (Mecanismul de redresare și reziliență) dintre Comisia Europeană și România, semnat la București la 26 noiembrie 2021 și la Bruxelles la 15 decembrie 2021;
* Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare şi rezilienţă precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, aprobată cu modificări și completări prin Legea nr. 178/2022, cu modificările și completările ulterioare;
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanţei de urgență a Guvernului nr. 124/2021, cu modificările și completările ulterioare;.
* Ordonanţa de urgență a Guvernului nr. 70/2022 privind prevenirea, verificarea şi constatarea neregulilor/dublei finanțări, a neregulilor grave apărute în obținerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naționale aferente acestora şi recuperarea creanțelor rezultate;
* Ordinul ministrului mediului, apelor și pădurilor nr. .........privind aprobarea Schemei de ajutor de privind sprijinirea investițiilor destinate promovării producției de biogaz pe bază de gunoi de grajd;
* Ordinul ministrului mediului, apelor și pădurilor nr. ....... privind condițiile de accesare a fondurilor europene aferente Planului național de redresare și reziliență în cadrul apelului de proiecte PNRR/2023/C3/S/I.2.D, pentru Subinvestiția I2.d ”Investițiile ce au capacități de producție a energiei din surse regenerabile, respectiv biogaz pe bază de gunoi de grajd”, Investiția I2. ”Dezvoltarea infrastructurii pentru managementul gunoiului de grajd și al altor deșeuri agricole compostabile”, componenta C3: Managementul deșeurilor;
* Manualul de identitate vizuală elaborat de Ministerul Investițiilor și Proiectelor Europene, precum și cu orice alte prevederi comunitare și naționale incidente, denumite în continuare „Legea aplicabilă”;
  + - 1. **Părțile**

**Ministerul Mediului, Apelor și Pădurilor,** în calitate de **coordonator de reforme și/sau investiții** pentru Planul național de redresare și reziliență, având sediul principal înregistrat în municipiul București, Bulevardul Libertății nr. 12, sector 5, România, cod poștal 040129, telefon: 004 021 408 9521, fax: 004 021 312 4227, poștă electronică cabinet.ministru@mmediu.ro, cod de înregistrare fiscală 16335444, reprezentat legal de domnul Mircea FECHET, ministru,

şi

**.........................**, în calitate de **beneficiar**, având sediul principal înregistrat în municipiul ............, str. ............. nr. ..............., sector/județ ................, România, cod poștal ............, telefon ..........., fax ................, poștă electronică ..................., cod de înregistrare fiscală .................., reprezentat legal de domnul/doamna ..............., ................ *(funcție)*.

încheie prezentul contract de finanțare:

* + - 1. **Precizări prealabile**
    1. În prezentul contract de finanțare, cu excepția situațiilor când contextul prevede altfel sau a unei prevederi contrare:
       1. cuvintele care indică singularul includ şi pluralul, iar cuvintele care indică pluralul includ şi singularul;
       2. cuvintele care indică un gen includ toate genurile;
       3. termenul „zi” reprezintă zi calendaristică, dacă nu se specifică altfel;
       4. referirea la persoane include atât persoane fizice, cât şi persoane juridice.
    2. Trimiterile la actele normative includ și modificările și completările ulterioare ale acestora, precum și orice alte acte normative subsecvente.
    3. În cazul în care oricare dintre prevederile prezentului contract de finanțare este sau devine nulă, invalidă sau neexecutabilă conform legii, legalitatea, valabilitatea şi posibilitatea de executare a celorlalte prevederi din prezentul contract de finanțare vor rămâne neafectate, iar Părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii contractului de finanțare.
    4. Nicio prevedere a prezentului contract nu poate fi interpretată ca reprezentând o permisiune pentru neîndeplinirea altor obligații legale ce revin părților ca urmare a prevederilor legislației naționale şi comunitare în vigoare.
    5. În cazul în care există contradicții sau diferențe între prevederile prezentului contract, pe de o parte şi cele ale legislației naționale sau europene în vigoare, pe de altă parte, acestea din urmă prevalează.
    6. Termenii, expresiile şi acronimele utilizate în prezentul contract de finanțare sunt în conformitate cu prevederile legislației naționale și europene incidente, în vigoare.
    7. Finanțarea din fonduri externe nerambursabile este stabilită în termenii și condițiile prezentului contract.

**Capitolul I**

**Obiectul Contractului de finanțare**

**Art. 1**

1. Prezentul contract stabilește drepturile și obligațiile părților, precum și termenii și condițiile aplicabile pentru accesarea fondurilor europene în cadrul Mecanismului de redresare și reziliență, furnizate beneficiarului, în vederea îndeplinirii întocmai a proiectului ........................................... *(titlu)* ........... *(cod)*, denumit în continuare Proiect, pe durata stabilită şi în conformitate cu obligațiile asumate prin prezentul Contract de finanțare, inclusiv Anexele la acesta care fac parte integrantă din acesta.
2. Cererea de finanțare depusă de beneficiar, împreună cu toate documentele anexate acesteia, declarată eligibilă ca urmare a verificărilor, modificărilor şi completărilor efectuate pe parcursul etapei de evaluare şi selecție face parte integrantă din contract şi este obligatorie pentru beneficiar pe durata prezentului contract.
3. Bugetul proiectului din cererea de finanțare rezultat ca urmare a verificărilor, modificărilor şi completărilor efectuate pe parcursul etapei de evaluare și selecție,  devine Anexă la prezentul contract.
4. Prezentul Contract este încheiat sub condiția rezolutorie a aprobării creditelor de angajament și bugetare necesare, prin legile bugetare anuale (doar în situația supracontractării).

**Capitolul II**

**Durata Contractului de finanțare**

**Art. 2**

1. Prezentul Contract de finanțare intră în vigoare și produce efecte de la data semnării acestuia de către ultima parte.
2. Perioada de implementare a proiectului este de ...... luni, dar fără a depăși data de ......./...../....... (*se completează cu termene estimate de solicitant în CF, dar fără a depăși termenul prevăzut în Ghidul specific aferent apelului de proiecte/ Anexa la CID – zz.ll.aaaa), calculate de la data semnării Contractului de finanțare, la care se adaugă, dacă este cazul, și perioada de desfășurare a activităților Proiectului, înainte de semnarea Contractului de finanțare, conform regulilor de eligibilitate a cheltuielilor*).
3. Prezentul contract își încetează valabilitatea la expirarea perioadei obligatorii de monitorizare a schemei de ajutor de stat aplicabilă aferentă apelului de proiecte, după caz.

**Capitolul III**

**Acordarea finanțării**

**Art. 3 Valoarea contractului de finanțare**

(1) Valoarea totală eligibilă a Proiectului care face obiectul finanțării nerambursabile acordate prin PNRR este de maximum ..........(valoare în cifre)............ lei (valoare în litere), echivalentul a ..........(valoare în cifre)............ euro (valoare în litere).

(2) Finanțatorul se angajează să acorde un sprijin financiar nerambursabil în sumă de maximum ..........(valoare în cifre)............ lei (valoare în litere), echivalentul a ..........(valoare în cifre)............ euro (valoare în litere).

(3) Valoarea TVA aferentă cheltuielilor eligibile nerambursabile prevăzute la alin. (2) în sumă de maximum ..........(valoare în cifre)............ lei (valoare în litere) va fi suportată din bugetul de stat prin bugetul MMAP, conform art. 13, alin. a din OUG nr. 24/2021, cu modificările și completările ulterioare.

(4) Beneficiarului i se acordă finanțarea în termenii și condițiile stabilite prin acordul de voință al părților, care este constituit în prezentul contract de finanțare și anexele acestuia pe care Beneficiarul declară că le cunoaște și le acceptă.

(5) În cazul în care valoarea totală a Proiectului crește, diferența astfel rezultată va fi suportată în întregime de Beneficiar.

(6) Plățile se vor efectua în lei, pe baza cererilor de transfer ale beneficiarului și în urma verificării de către MMAP a eligibilității acestora, în limita valorilor prevăzute în prezentul contract.

(7) Orice modificare a contractului de finanțare, agreată de părți, nu poate conduce la creșterea valorii finanțării nerambursabile a Proiectului.

(8) Beneficiarul acceptă finanțarea nerambursabilă și se angajează să implementeze Proiectul pe propria răspundere, în conformitate cu prevederile cuprinse în prezentul contract de finanțare, inclusiv anexele acestuia și cu legislația națională și comunitară în vigoare.

**Art. 4 Eligibilitatea cheltuielilor**

1. Cheltuielile sunt considerate eligibile dacă sunt în conformitate cu:
   * + - 1. Legislația europeană și națională aplicabilă;
   1. Instrucțiunile MIPE privind implementarea proiectelor finanțate prin PNRR;
   2. Ghidul specific aferent Componentei, Investiției și respectiv apelului de proiecte în cadrul căruia a fost depus proiectul finanțat prin prezentul contract;
   3. Prevederile prezentului contract de finanțare și anexele la acesta.
2. Cheltuielile care fac obiectul prezentului contract sunt eligibile cu condiția ca acestea să fie considerate eligibile în cadrul PNRR, să fie cuprinse în Cererea de finanțare și să fie efectuate în termenii și condițiile prezentului Contract de finanțare.
3. Perioada de eligibilitate a cheltuielilor se întinde pe toată perioada de implementare a Proiectului, stabilită conform art. 2 din prezentul Contract, precum și a termenelor limită stabilite în calendarul activităților din cererea de finanțare.
4. Beneficiarii care nu finalizează proiectul în perioada de eligibilitate a cheltuielilor vor suporta din bugetul propriu sumele necesare finalizării proiectului după aceasta perioadă (cheltuieli neeligibile).
5. Părțile convin şi înțeleg că sunt eligibile acele cheltuieli care sunt efectuate în mod real de către Beneficiar și care îndeplinesc cumulativ următoarele criterii generale:
6. sunt realizate efectiv după data încheierii prezentului contract și sunt în legătură cu îndeplinirea obiectivelor investiției;
7. sunt efectuate pentru realizarea investiției cu respectarea rezonabilității costurilor (respectarea legislației în domeniul achizițiilor publice);
8. sunt solicitate în perioada de eligibilitate a cheltuielilor;
9. sunt înregistrate în evidențele contabile ale beneficiarului, sunt identificabile, verificabile şi sunt susținute de originalele documentelor justificative, în condițiile legale prevăzute de ghidul specific.
10. Nedetectarea de către MMAP a neconformităților privind cheltuielile nu afectează dreptul acesteia de a declara ulterior, pe parcursul executării Contractului, ca nefiind eligibile cheltuielile efectuate cu nerespectarea prevederilor legale în vigoare și/sau de a aplica măsurile ce se impun ca urmare a verificării/monitorizării/controlului/auditului.

**Art. 5 Indicatorii proiectului**

1. Indicatorii de Proiect prin intermediul cărora se măsoară stadiul de îndeplinire a jaloanelor/țintelor sunt: .................................... (se va completa cu indicatorii aplicabili proiectului conform cererii de finanțare aprobate).
2. Beneficiarul trebuie să îndeplinească indicatorii Proiectului astfel cum aceștia sunt prevăzuți în Cererea de finanțare, parte integrantă a prezentului contract.
3. Beneficiarul are obligația de a furniza MMAP, în termenele solicitate de aceasta, orice informații și documente justificative necesare și relevante privind acești indicatori pentru măsurarea stadiului de îndeplinire a țintei.

**Art. 6 Transferul sumelor**

1. Finanțarea va fi acordată în baza cererilor de transfer, elaborate în conformitate cu prevederile Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență precum și pentru modificarea și completarea Ordonanței de urgență a Guvernului nr. 155/2000 privind unele măsuri pentru Elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență și Hotărârii Guvernului nr. 209/2022 privind aprobarea Normelor metodologice de aplicare a prevederilor Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență precum și pentru modificarea și completarea Ordonanței de urgență a Guvernului nr. 155/2000 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.
2. În termen de maximum 10 zile lucrătoare de la data depunerii de către Beneficiar a cererilor de transfer însoțite de documente justificative, MMAP va autoriza cheltuielile eligibile cuprinse în cererea de transfer. În cazul în care sunt necesare clarificări, termenul de plată se întrerupe pe perioada clarificărilor, fără ca perioadele de întrerupere cumulate să depășească 10 zile lucrătoare.
3. În cazul ultimei cereri de transfer depuse de beneficiar în cadrul proiectului, termenul prevăzut la alin. (2) poate fi prelungit cu durata necesară efectuării tuturor verificărilor procedurale, fără a depăși 45 de zile.
4. Transferul sumelor solicitate de către beneficiar prin cererile de transfer se realizează în condițiile și pe baza documentației justificative, în limita creditelor aprobate în buget cu această destinație.
5. În termen de 5 zile lucrătoare de la data aprobării documentelor de către MMAP, aceasta va efectua plata sumelor autorizate într-un cont distinct de disponibil deschis pe numele beneficiarului la o unitate teritorială a Trezoreriei Statului.
6. Transferul fondurilor se va efectua în următorul cont deschise pe numele Beneficiarului:

Cont de Trezorerie:

Titular cont:

Denumire/adresa Trezorerie.

1. În cazul epuizării creditelor bugetare disponibile în anul în curs, prevăzute în bugetul MMAP cu această destinație, MMAP înștiințează beneficiarul contractului de finanțare cu privire la aceasta, și procesul de plată se va suspenda până când conturile MMAP sunt alimentate cu sumele aferente cererilor de transfer. În cazul suspendării procesului de plată, beneficiarul are dreptul să solicite suspendarea sau prelungirea implementării Proiectului, fără a se depăși perioada de finalizare a Planului Național de Redresare și Reziliență.
2. În ziua următoare virării, MMAP transmite beneficiarului o notificare privind plata aferentă cheltuielilor autorizate din cererea de transfer, respectiv detalierea facturilor acceptate la plată.

**Capitolul IV**

**Drepturile și obligațiile părților**

**Art. 7 Drepturile și obligațiile Ministerului Mediului, Apelor și Pădurilor, în calitate de coordonator de reforme și/sau investiții**sunt prevăzute în sau derivă din legislația națională sau europeană incidentă, în vigoare, fără a se limita la acestea, după cum urmează:

1. are obligația de a încheia contracte de finanțare cu beneficiarii de fonduri selectați ca urmare a apelurilor de proiecte cu respectarea prevederilor Hotărârii Guvernului nr. 209/2022 și regulilor aplicabile Mecanismului de Redresare și Reziliență și de a monitoriza autorizarea și plata cheltuielilor în cadrul acestora;
2. are obligația de a informa Beneficiarul în timp util cu privire la orice decizie luată care poate afecta implementarea Proiectului, precum și cu privire la rapoartele, concluziile și recomandările care au impact asupra procesului de implementare a Proiectului, formulate de MIPE, Comisia Europeană și orice altă autoritate competentă;
3. are obligația de a verifica legalitatea și regularitatea cheltuielilor, bazându-se pe sistemul de control financiar preventiv propriu, respectiv pe sistemul de control financiar preventiv delegat, sistem instituit la nivel național prin Legea 500/2002 privind finanțele publice;
4. în scopul prevenii, depistării, constatării și corectării neregulilor/dublei finanțări, a neregulilor grave apărute în obținerea și utilizarea fondurilor alocate României prin Mecanismul de redresare și reziliență și/sau a fondurilor publice naționale aferente acestora, așa cum sunt prevăzute de dispozițiile Ordonanței de urgență a Guvernului nr. 70/2022, precum și de art. 61 alin. (2) și alin. (3) din Regulamentul financiar, art. 70 din Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare și de art. 301 din Legea nr. 286/2009 privind Codul penal, cu modificările și completările ulterioare, va emite raport de verificare și va notifica MMAP în acest sens;
5. are dreptul de a verifica furnizarea datelor și informațiilor privind beneficiarii reali ai destinatarilor finali ai fondurilor/contractorilor, de a identifica și raporta beneficiarii reali de fonduri din PNRR, direcți sau indirecți, precum și de a solicita informații de la beneficiarii reali, așa cum sunt aceștia definiți la art. 3 alin. (6) din Directiva (UE) 2015/849 a Parlamentului European și a Consiliului;
6. are obligația de a verifica îndeplinirea condițiilor pentru efectuarea transferurilor, respectiv de a verifica ex-post procedurile de achiziție realizate de beneficiari, inclusiv pe bază de eșantion, de a autoriza cererile de transfer și de a efectua plățile către beneficiari, în cadrul contractului de finanțare cu respectarea prevederilor Hotărârii Guvernului nr. 209/2022;
7. are obligația de a monitoriza îndeplinirea indicatorilor la nivelul proiectelor, pe baza datelor furnizate de beneficiari, analizând rapoartele de progres, fără însă a se limita la acestea;
8. poate evalua şi controla capacitatea administrativă a beneficiarilor privind îndeplinirea cerințelor determinate de asigurarea realității, legalității şi regularității cheltuielilor decontate şi respectării instrucțiunilor, procedurilor, reglementărilor și regulamentelor europene, precum şi a altor prevederi legale în domeniul implementării proiectelor finanțate din fonduri europene aferente Mecanismului de Redresare și Reziliență;
9. MMAP monitorizează beneficiarii cu privire la îndeplinirea măsurilor legate de vizibilitatea fondurilor din partea Uniunii Europene. În acest sens verifică dacă este afișată, atunci când este cazul, inclusiv emblema Uniunii Europene, dacă există o declarație de finanțare corespunzătoare cu următorul conținut: „finanțat de Uniunea Europeană-NextGenerationEU”, precum și dacă sunt oferite informații specifice coerente, concrete și proporționale unor categorii de public diverse, care includ mass-media și publicul larg, cu respectarea prevederilor Manualului de identitate vizuală a PNRR elaborat de către MIPE.

**Art. 8 Drepturile și obligațiile beneficiarului sunt prevăzute în sau derivă din legislația națională/europeană incidentă, în vigoare, fără a se limita la acestea, după cum urmează**:

1. are obligația să utilizeze eficient, efectiv și transparent fondurile prevăzute în cadrul prezentului contract de finanțare;
2. are obligația de a respecta toate condițiile stabilite prin Ghidul specific, precum și pe cele asumate prin cererea de finanțare, în caz contrar MMAP are dreptul de a aplica sancțiunile corespunzătoare;
3. are obligația respectării principiului „Do No Significant Harm” (DNSH) (a nu prejudicia în mod semnificativ), astfel cum este prevăzut în articolul 17 din Regulamentul UE 2020/852 privind instituirea unui cadru care să faciliteze investițiile durabile, pe toată durata de implementare a proiectului;
4. are obligația de a încărca în sistemul informatic al PNRR toate documentele și să completeze datele pentru care este răspunzător, actualizându-le corespunzător ori de câte ori este cazul, conform instrucțiunilor emise de MMAP/MIPE;
5. are obligația să furnizeze MMAP informații și clarificări privind îndeplinirea oricărei obligații prevăzute în prezentul contract sau care privesc modul de implementare a proiectului, la solicitarea expresă a acestuia sau ori de câte ori se impune;
6. are obligația de a solicita, în scris, punctul de vedere al MMAP, cu privire la aspectele survenite de natură să afecteze buna implementare a Proiectului;
7. are obligația să implementeze Proiectul pe propria răspundere, în conformitate cu prevederile prezentului Contract de finanțare, ale legislației naționale și comunitare în vigoare.Beneficiarul este singurul răspunzător de îndeplinirea obligațiilor asumate prin Contractul de finanțare, pentru implementarea Proiectului şi pentru obținerea rezultatelor prevăzute în cadrul acestuia;;
8. are obligația de a respecta toate instrucțiunile emise de MMAP/MIPE și de a utiliza formularele elaborate de aceștia în scopul implementării proiectului;
9. are obligația păstrării evidenței informațiilor/datelor și documentelor despre ajutoarele de stat primite pentru o perioadă de minimum 10 ani de la data la care a fost acordată ultima alocare specifică, potrivit art. 42 și 43 din Ordonanța de urgență a Guvernului nr. 77/2014, aprobată cu modificări și completări prin Legea nr. 20/2015, cu modificările și completările ulterioare;
10. are obligația de a permite accesul neîngrădit, inclusiv la sediul său, MMAP, autorităților naționale și europene cu atribuții de verificare, control şi audit, inclusiv MMAP/MIPE, în limitele competențelor ce le revin, în baza notificării transmise de către aceștia, cu respectarea termenelor și condițiilor stabilite în conformitate cu prevederile legale în vigoare şi cu prevederile prezentului contract. În acest sens, pune la dispoziția acestora toate documentele și informațiile solicitate privind proiectul și contractul de finanțare şi întreprinde toate măsurile necesare pentru a asigura buna desfășurare a activităților de verificare derulate de autoritățile de audit sau de control;
11. are obligația de a realiza, la termenele specificate, toate măsurile necesare implementării recomandărilor/constatărilor rezultate ca urmare a misiunilor de asistență/monitorizare/verificare/control/audit;
12. are obligația de a menține evidențele și documentele justificative, inclusiv datele statistice și alte înregistrări referitoare la proiect, cu precădere în format electronic. Evidențele și documentele referitoare la audituri, căi de atac, litigii sau reclamații referitoare la angajamente juridice sau referitoare la investigații ale EPPO/OLAF/DLAF/DNA se păstrează până în momentul încheierii acestor audituri, căi de atac, litigii, reclamații sau investigații, cu respectarea obligațiilor legale privind arhivarea acestora. În cazul evidențelor și al documentelor referitoare la investigațiile EPPO/OLAF/DLAF/DNA, obligația de păstrare se aplică de îndată ce respectivele investigații au fost notificate destinatarului. În acest sens, evidențele și documentele se păstrează fie sub formă de originale sau copii certificate conform cu originalul, fie pe suporturi de date acceptate în mod uzual, inclusiv sub formă de versiuni electronice ale documentelor originale sau documente existente numai în versiune electronică, prin aplicarea semnăturii electronice. Acolo unde există versiuni electronice, dacă astfel de documente îndeplinesc cerințele legale aplicabile pentru a fi considerate echivalente cu originalul și pentru a fi utilizate în cadrul unui audit, documentele originale pe suport hârtie nu sunt necesare;
13. se asigură că în contractele încheiate cu terțe părți se prevede obligația acestora de a asigura disponibilitatea informațiilor și documentelor referitoare la proiect cu ocazia misiunilor de control desfășurate de MMAP sau de alte structuri cu competențe în controlul și recuperarea debitelor aferente fondurilor comunitare și/sau fondurile publice naționale aferente acestora, după caz;
14. are obligația de a asigura și a menține o pistă de audit adecvată până la nivelul beneficiarilor și beneficiarilor reali, precum și de a menține securitatea datelor utilizate în exercitarea obligațiilor asumate prin prezentul Contract de finanțare;
15. are obligația de a furniza datele și informațiile privind beneficiarii reali ai destinatarilor finali ai fondurilor/contractorilor, de a identifica și raporta beneficiari reali de fonduri din PNRR, direcți sau indirecți, precum și de a solicita informații de la beneficiarii reali, așa cum sunt aceștia definiți la art. 3 alin. (6) din Directiva (UE) 2015/849 a Parlamentului European și a Consiliului;
16. are obligația de a arhiva în mod corespunzător toate datele/documentele aferente procesului de implementare a contractului de finanțare, atât în format fizic, cât și în format electronic, inclusiv în scopul permiterii accesului neîngrădit la aceste documente entităților naționale/europene cu atribuții în verificarea, controlul și auditarea fondurilor europene și naționale. Documentele trebuie să fie ușor accesibile și arhivate astfel încât să permită verificarea acestora. Beneficiarul este obligat să informeze MMAP cu privire la locul arhivării, în termen de 5 (cinci) zile lucrătoare de la data intervenirii oricăror modificări. Toate documentele vor fi păstrate până la 10 ani de la închiderea oficială a Planului Național de Redresare și Reziliență;
17. are obligația de a transmite rapoarte de progres cu privire la implementarea activităților aferente Proiectului, trimestrial sau ori de câte ori se va solicita în scris de către MMAP, inclusiv situația plăților efectuate pentru îndeplinirea Proiectului, și de a respecta toate instrucțiunile primite din partea MMAP;
18. are obligația de a restitui orice sumă ce constituie plată nedatorată/sume necuvenite plătite, în cadrul prezentului contract de finanțare, în termen de 5 (cinci) zile lucrătoare de la data primirii notificării. Modalitatea de recuperare a sumelor se realizează în condițiile Ordonanţei de urgență a Guvernului nr. 124/2021, cu modificările și completările ulterioare și a Hotărârii Guvernului nr. 209/2022, cu modificările și completările ulterioare;;
19. are obligația să notifice MMAP asupra fondurilor rămase neutilizate, ca urmare a atribuirii și/sau finalizării contractelor de achiziție publică aferente Proiectului;
20. are obligația de a întocmi și a transmite către MMAP cererile de transfer, precum și documentele justificative aferente, spre a fi verificate de MMAP în vederea efectuării plății;
21. are obligația de a transmite trimestrial, până la data de 20 a lunii următoare perioadei de raportare, a formularului Notificare cu privire la reconcilierea contabilă, din care să rezulte sumele primite de la MMAP în conformitate cu prezentul contract de finanțare;
22. are obligația de a respecta prevederile legislației naționale și comunitare aplicabile în domeniul achizițiilor publice (inclusiv pentru achizițiile directe), dacă este cazul;;
23. are obligația să informeze MMAP despre orice situație care poate determina încetarea şi/sau întârzierea executării prezentului contract de finanțare, în termen de maximum 5 (cinci) zile lucrătoare de la data luării la cunoștință despre o astfel de situație, urmând ca MMAP să decidă cu privire la măsurile corespunzătoare;
24. are obligația să realizeze măsurile de informare și publicitate în conformitate cu instrucțiunile Ministerului Investițiilor și Proiectelor Europene;
25. are obligația de a respecta prevederile contractului de finanțare în ceea ce privește informarea și promovarea Proiectului și va păstra, pe toată durata derulării PNRR, plus încă cel puțin 5 ani de la închiderea acestuia, dovezile, inclusiv vizuale, ale îndeplinirii obligațiilor privind comunicarea pentru proiect;
26. beneficiarul își asumă integral răspunderea pentru prejudiciile cauzate terților din culpa sa, pe durata contractului. MMAP va fi degrevat de orice responsabilitate pentru prejudiciile cauzate terților de către Beneficiar, ca urmare a executării prezentului contract de finanțare, cu excepția celor care pot fi direct imputabile acestuia;
27. beneficiarul își exprimă acordul cu privire la prelucrarea, stocarea și arhivarea datelor obținute pe parcursul desfășurării Contractului de finanțare, în vederea utilizării, pe toată durata, precum și după încetarea acestuia, în scopul verificării modului de implementare și/sau a respectării clauzelor contractuale și a legislației naționale și comunitare, precum și pentru întocmirea de situații și statistici;
28. în cazul unei defecțiuni a sistemului informatic al PNRR sau a absenței unei conexiuni de date stabilă, Beneficiarul va prezenta informațiile solicitate în format scriptic, urmând a încărca documentele respective în sistemul informatic al PNRR, de îndată ce sistemul informatic este funcțional;
29. are obligația de a informa MMAP în termen de maximum 3 zile lucrătoare cu privire la următoarele aspecte, care nu vor face obiectul aprobării MMAP :

a) schimbarea denumirii, schimbarea adresei sediului beneficiarului;

b) schimbarea contului special deschis pentru Proiect;

c) înlocuirea reprezentantului legal.

**Capitolul V**

**Angajamente comune ale părților**

**Art. 9** Părțile se angajează:

1. Să îndeplinească în mod corespunzător obligațiile, atribuțiile și responsabilitățile ce le revin în baza prezentului contract, cu respectarea principiilor transparenței, parteneriatului, a unui management adecvat și a bunei gestiuni financiare, în conformitate cu prevederile legislației europene şi naționale în vigoare, precum și în conformitate cu procedurile interne.
2. Să nu utilizeze informațiile și documentele ce rezultă din activitatea de executare a prezentului contract sau la care au acces în vederea implementării prezentului contract, în alt scop decât acela de a-şi îndeplini obligațiile ce le revin cu respectarea prevederilor legale privind transparența, accesul la informații, precum şi protecția datelor cu caracter personal.
3. Să țină o evidență strictă şi să păstreze toate datele, rapoartele, corespondența şi documentele legate de fiecare etapă a implementării proiectului, inclusiv, dar fără a se limita la acestea, documentele referitoare la cheltuielile efectuate în cadrul proiectului, așa cum este reglementat de legislația națională și europeană incidentă, asigurând arhivarea corespunzătoare a acestora, pe întreaga perioadă de valabilitate a contractului.

**Capitolul VI**

**Modificări și completări ale contractului de finanțare**

**Art. 10**

1. Prezentul contract poate fi modificat și/sau completat prin una din următoarele modalități:
2. prin efectul legii, ca urmare a intrării în vigoare a unor prevederi legale care produc efecte asupra conținutului prezentului contract, inclusiv în situația în care, pe parcursul derulării acestuia intervin modificări/revizuiri ale Deciziei de punere în aplicare a Consiliului din 3 noiembrie 2021 de aprobare a evaluării planului de redresare și reziliență al României;
3. prin acordul de voință al părților realizat prin Act adițional, încheiat în aceleași condiții ca și Contractul de finanțare, cu excepțiile menționate la alin. (5) al prezentului articol.
4. Actul adițional intră în vigoare la data semnării de către ultima parte, cu excepția cazurilor în care prin actul adițional se confirmă modificări intervenite în legislația națională şi/sau europeană relevantă, cu impact asupra executării prezentului Contract, situații în care modificarea respectivă intră în vigoare de la data menționată în actul normativ corespunzător.
5. Actul adițional nu poate avea caracter retroactiv şi nu poate avea scopul sau efectul de a produce schimbări în Contract, care ar putea aduce atingere condițiilor inițiale de acordare a finanțării.
6. Prin excepție de la prevederile alin. (1), MMAP are dreptul de a modifica/completa, prin notificare, fără acordul beneficiarului, următoarele documente care fac parte integrantă din contractul de finanțare:
7. Anexa II: model de Raportare privind stadiul de implementare a proiectului;
8. Anexa III: Modelul de Grafic estimativ al cererilor de transfer;
9. Anexa IV: Mecanismul de efectuare a plăților care cuprinde și lista cu documente justificative.
10. Anexa V: Achiziții publice, conflict de interese și incompatibilități.
11. Contractul poate fi suspendat de către părți, prin comunicarea unei notificări în termen de 5 zile de la intervenirea situației, după cum urmează:
12. de către MMAP /Beneficiar în caz de forță majoră;
13. de către MMAP , la solicitarea beneficiarului, în cazul în care MMAP nu asigură asistența financiară pentru implementarea Proiectului;
14. alte situații expres prevăzute de lege.

**Art. 11. Contractarea și cesiunea**

Prezentul Contract, precum şi toate drepturile şi obligațiile decurgând din implementarea acestuia nu pot face obiectul cesiunii totale sau parțiale, novației, subrogației sau a oricărui alt mecanism de transmisiune şi/sau transformare a obligațiilor şi drepturilor.

**Capitolul VII**

**Conflict de interese**

**Art. 12** Părțile se obligă să ia toate măsurile pentru respectarea regulilor pentru evitarea conflictului de interese, în conformitate cu prevederile legislației naționale și/sau europene incidente în vigoare, fără a se limita la acestea, precum și să se informeze reciproc, de îndată ce au luat la cunoștință, în legătură cu orice situație care dă naștere sau este posibil să dea naștere unui astfel de conflict.

**Capitolul VIII**

**Protecția intereselor financiare ale Uniunii**

**Art. 13**

1. MMAP verifică dacă finanțarea a fost utilizată în mod corespunzător în conformitate cu toate normele aplicabile, în special în ceea ce privește prevenirea, detectarea și corectarea fraudei, a corupției și a conflictelor de interese.
2. Beneficiarul asigură, cu respectarea legii, accesul la următoarele categorii standardizate de date în scopul auditului și controlului și pentru a furniza informații comparabile privind utilizarea fondurilor în legătură cu măsurile de punere în aplicare a reformelor și a investițiilor în cadrul PNRR:
   * 1. numele beneficiarului final al fondurilor;
     2. numele contractantului și al subcontractantului, în cazul în care beneficiarul final al fondurilor este o autoritate contractantă în conformitate cu dreptul Uniunii sau cu dreptul intern privind achizițiile publice;
     3. prenumele, numele și data nașterii beneficiarului real (beneficiarilor reali) al (ai) destinatarului fondurilor sau al contractantului, astfel cum este definit la art. 3 alin. (6) din Directiva (UE) 2015/849 a Parlamentului European și a Consiliului privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei;
3. În sensul prevederilor de la alin. (1) Comisia Europeană poate solicita informații suplimentare și poate efectua audituri ale sistemelor la fața locului. Aceste audituri de sistem pot fi efectuate în funcție de riscuri, iar părțile se angajează să sprijine și să faciliteze acțiunile Comisiei în acest sens. Dacă este necesar, Comisia poate fi asistată de experți externi independenți sau de societăți de audit externe.
4. În baza art. 22 alin. (5) al doilea paragraf din Regulamentul (UE) nr. 2021/241, precum și a Acordului privind contribuția financiară și a Acordului de împrumut, MIPE poate reduce în mod proporțional sprijinul nerambursabil acordat în cadrul PNRR și, după caz, poate recupera orice sumă datorată bugetului Uniunii și/sau bugetului național în cazuri de fraudă, corupție și conflict de interese care afectează interesele financiare ale Uniunii;
5. În situația în care Comisia Europeană dezangajează fondurile asociate țintei pentru care au fost suspendate plățile, prevederile prezentului contract se suspendă, până la identificarea de noi surse de finanțare;
6. În situația în care Comisia Europeană dezangajează fondurile asociate jaloanelor și țintelor, MMAP suspendă parțial activitățile aferente țintei respective din cadrul contractului aflat în derulare, până la identificarea de noi surse de finanțare sau, după caz, condiționează încetarea acestuia, prin acordul părților, de restituirea sumelor plătite.

**Art. 14 Verificări și controale efectuate de Comisie, de Oficiul European de Luptă Antifraudă (OLAF), de Curtea de Conturi Europeană (CCE) și de Parchetul European (EPPO), DLAF, DNA, Autoritatea de Audit**

1. Pe lângă controalele prevăzute în Acordul privind contribuția financiară și Acordul de împrumut între Comisie și România, Comisia își poate exercita drepturile prevăzute la art. 129 alin. (1) din Regulamentul financiar și poate efectua verificări, analize, controale și audituri pentru punerea în aplicare a PNRR în ceea ce privește:
   1. prevenirea, detectarea și corectarea fraudei, a corupției și a conflictelor de interese care afectează interesele financiare ale Uniunii, inclusiv aplicarea art. 11 din Acordul privind contribuția financiară;
   2. aplicarea art. 4 alin. (2) din Acordul privind contribuția financiară;
   3. informațiile și justificarea privind îndeplinirea satisfăcătoare a obiectivelor de etapă și a țintelor într-o cerere de plată.

Astfel de verificări, analize, controale și audituri pot fi efectuate în cursul punerii în aplicare a PNRR și timp de cinci ani de la data plății finale și pot acoperi sistemul informatic utilizat pentru a colecta și furniza date care sunt utilizate pentru a justifica îndeplinirea jaloanelor și țintelor. Aceste proceduri sunt notificate în mod oficial de către Comisie. Dacă se consideră necesar, Comisia poate fi asistată de experți externi independenți sau de societăți de audit externe.

1. Raportat prerogativelor de control enunțate la alin (1), părțile au obligația păstrării și furnizării documentelor justificative adecvate.
2. Următoarele organisme își pot exercita drepturile prevăzute la art. 129 alin. (1) din Regulamentul financiar și pot efectua analize, verificări, audituri și investigații:

* Oficiul European de Luptă Antifraudă (OLAF) în temeiul Regulamentelor nr. 883/2013[[1]](#footnote-1) și nr. 2185/96[[2]](#footnote-2),
* Parchetul European (EPPO) în temeiul Regulamentului 2017/1939, în măsura în care EPPO este competent,
* Curtea de Conturi Europeană (CCE), în temeiul articolul 287 din Tratatul privind funcționarea Uniunii Europene (TFUE) și al articolul 257 din Regulamentul financiar, și
* Autorități naționale precum: DLAF, DNA, Autoritatea de Audit.

1. Părțile convin și cooperează în vederea verificărilor, analizelor, auditurilor și investigațiilor realizate de organismele evidențiate la alineatul (3) și furnizează toate informațiile și documentele solicitate în scopul lor.
2. Părțile se angajează să asigure funcționarilor Comisiei, OLAF, CCE, DLAF, DNA, AA și, în măsura în care este competent, EPPO și reprezentanților autorizați ai acestora, acces la amplasamentele și sediile în care se implementează proiectul, precum și la orice documente și date informatice privind implementarea proiectului și să ia toate măsurile corespunzătoare pentru a facilita activitatea acestora. Accesul agenților autorizați ai Comisiei, OLAF, CCE, DLAF, DNA, AA și EPPO se acordă în condiții de strictă confidențialitate față de terți, fără a aduce atingere obligațiilor de drept public care le revin, cu notificarea prealabilă sau prin solicitare directă.

**Capitolul IX**

**Monitorizarea și raportare**

**Art. 15**

Monitorizarea și controlul privind implementarea Proiectului, corectitudinea, legalitatea, regularitatea și conformitatea cu cadrul legal a cheltuielilor efectuate de Beneficiar sunt realizate de către MMAP, în calitate de finanțator, precum și de celelalte structuri cu atribuții de control/verificare/audit în cadrul Mecanismului de Redresare și Reziliență.

Verificările au în vedere achizițiile efectuate în cadrul Proiectului, precum și aspecte administrative, financiare, tehnice, fizice etc. ale Proiectului, iar verificarea cheltuielilor declarate se poate realiza inclusiv prin aplicarea metodelor de eșantionare.

MMAP se asigură că în sistemul de management și control, înaintea semnării contractelor aferente procedurilor de achiziție, este verificată de către beneficiar existența datelor privind beneficiarul real înscrise la ONRC.

MMAP analizează progresul implementării Proiectului prin:

1. verificare documentară: rapoarte de progres și de sustenabilitate transmise de beneficiar;
2. verificarea datelor introduse de Beneficiar în sistemul informatic al PNRR;
3. vizite de monitorizare: vizite pe teren la beneficiarul proiectului, atât în perioada de implementare, cât şi post-implementare.

Beneficiarul transmite rapoarte de progres trimestrial, precum și ori de câte ori se vor solicita în scris de MMAP. Aceste Rapoarte de progres au scopul de a prezenta în mod regulat informații tehnice şi financiare referitoare la stadiul derulării procesului de implementare a proiectului, precum şi probleme întâmpinate pe parcursul derulării.

La solicitarea MMAP, beneficiarul are obligația de a prezenta în termen de maximum 5 zile lucrătoare de la data primirii solicitării, documente/dovezi care să susțină realitatea celor declarate în cadrul Rapoartelor de Progres și gradul de realizare a rezultatelor/obiectivelor asumate prin Proiect.

Rapoartele de progres vor conține următoarele tipuri de date și informații:

1. Raportarea progresului înregistrat în desfășurarea procedurilor de achiziții publice aferente proiectului (contracte de achiziție publică în desfășurare, finalizate și planificate);
2. Raportare cu privire la îndeplinirea obligațiilor referitoare la asigurarea elementelor de identitate vizuală specifice MRR;
3. Raportare cu privire la progresul fizic al investiției;
4. Probleme și dificultăți întâmpinate și acțiunile de remediere întreprinse sau necesare;
5. date privind nivelul atins al indicatorilor suplimentari considerați relevanți de către beneficiar pentru monitorizarea și evaluarea implementării Proiectului.

MMAP verifică Raportul de Progres transmis de către Beneficiar, în vederea:

1. colectării, revizuirii şi verificării informațiilor furnizate de Beneficiar;
2. analizării gradului de atingere a țintei;
3. analizării evoluției implementării Proiectului, raportat la graficul de activități stabilit prin contract, bugetul Proiectului și calendarul estimativ al achizițiilor;
4. identificării problemelor care apar pe parcursul implementării Proiectului.

Rapoartele vor fi transmise la termenul stabilit, indiferent de progresul tehnic sau financiar înregistrat.

Conținutul, incidența, forma rapoartelor menționate se pot schimba pe parcursul derulării Contractului, din inițiativa MMAP sau a organismelor abilitate în acest sens, Beneficiarul fiind obligat să respecte noua formă a acestor documente, precum și noile reguli/cerințe/instrucțiuni.

Nerespectarea cerințelor privind elaborarea și prezentarea rapoartelor poate conduce la respingerea acestora de către MMAP, în calitatea sa de finanțator.

Toate documentele justificative emise într-o altă limbă decât limba română se prezintă însoțite de traducerea acestora în limba română, efectuată de către un traducător autorizat.

MMAP poate solicita Beneficiarului clarificări sau documente suplimentare, care trebuie transmise în termen de maximum 5 zile lucrătoare de la data primirii notificării.

Dacă răspunsul la solicitarea de clarificări este incomplet sau nu este transmis în termen, fie MMAP respinge raportul de progres, fie continuă verificarea raportului în baza informațiilor/documentelor existente.

La cererea MMAP, în funcție de necesitățile ad-hoc de raportare, Beneficiarul va elabora și transmite rapoarte ad-hoc, la termenele comunicate de MMAP şi/sau va furniza date statistice privind implementarea Proiectului, precum şi alte informații solicitate în vederea realizării obligațiilor privind raportarea.

Beneficiarul are obligația să raporteze MMAP până la data de ............., a fiecărui an, lista achizițiilor publice planificate a fi realizate în anul următor, dacă este cazul.

Verificarea procedurilor de achiziție realizate în cadrul Proiectului se realizează ex-post. După finalizarea procedurii de atribuire conform legislației naționale în domeniul achizițiilor publice și semnarea contractului de achiziție, beneficiarul are obligația să trimită toată documentația procesului de achiziție către MMAP, în situația în care acestea sunt solicitate de către MMAP, în termen de 5 zile lucrătoare de la solicitare.

MMAP poate realiza verificarea documentațiilor aferente achizițiilor derulate de Beneficiar şi pe teren, la sediul Beneficiarului și/sau la oricare din locurile de implementare a Proiectului, caz în care Beneficiarul şi/sau partenerii de proiect au obligația de a facilita operațiunea de control şi de a pune la dispoziția reprezentanților coordonatorului de reforme și/sau investiții toate documentele şi informațiile solicitate de aceștia.

MMAP poate efectua vizite de monitorizare/verificare la fața locului, la sediul Beneficiarului şi/sau al partenerilor de proiect, precum şi la oricare din locațiile Proiectului, oricând, pe durata de valabilitate a prezentului Contract.

1. Numărul de vizite la fața locului, obiectul acestora, modul de derulare, precum și alte detalii legate de desfășurarea acestora sunt stabilite de MMAP, conform procedurilor proprii.
2. În principiu, verificările la fața locului pot să cuprindă, în totalitate sau prin sondaj, cel puțin următoarele aspecte:

* Realitatea, progresul fizic și financiar efectiv realizat al Proiectului;
* conformitatea dintre situația descrisă de Beneficiar în rapoartele de progres și în documentele suport, pe de o parte și realitatea din teren, pe de altă parte;
* existența documentelor justificative în original, cu mențiunile obligatorii aplicate pe documentele financiar-contabile;
* existența echipamentelor/bunurilor achiziționate în conformitate cu procedurile și contractele de achiziții și exploatarea acestora în conformitate cu regulile acordării finanțării și cu scopul pentru care au fost achiziționate;
* evaluarea gradului de realizare a obiectivelor, rezultatelor și indicatorilor Proiectului, precum și a impactului rezultatelor Proiectului raportat la obiectivele acestuia;
* modul de colectare și arhivare a documentației de Proiect;
* respectarea regulilor şi cerințelor de publicitate;
* probleme apărute/care pot apărea pe parcursul implementării şi eventuale măsuri de remediere;
* identificarea şi raportarea eventualelor nereguli.

1. Verificările la fața locului se efectuează în urma informării prealabile a Beneficiarului de către MMAP. Cu toate acestea, în cazuri justificate (exemplu suspiciune de fraudă, risc de distrugere sau plăsmuire a documentelor etc.), MMAP poate decide efectuarea de verificări la fața locului fără notificarea prealabilă a Beneficiarului.
2. Beneficiarul are obligația să participe și să asigure prezența persoanelor care sunt implicate în implementarea Proiectului și care pot furniza informațiile și documentele necesare verificărilor, conform solicitărilor MMAP.
3. Beneficiarul au obligația de a permite accesul reprezentanților MMAP la sediile lor sau la oricare din locurile și spațiile unde se implementează Proiectul, inclusiv accesul la sistemele informatice care au legătură directă cu Proiectul, de a pune la dispoziția acestora toate datele și documentele solicitate privind gestiunea tehnică și financiară a Proiectului, atât pe suport hârtie, cât și în format electronic, precum și de a acorda tot sprijinul necesar pentru desfășurarea activității de verificare în bune condiții.
4. Documentele trebuie să fie ușor accesibile și arhivate, astfel încât să permită verificarea lor. Beneficiarul este obligat să informeze MMAP cu privire la locul arhivării documentelor și de a asigura reprezentanților MMAP accesul neîngrădit la documente în locul respectiv.
5. În urma derulării vizitei la fața locului, reprezentanți MMAP întocmesc un proces-verbal al vizitei ce va fi adus la cunoștința Beneficiarului.
6. Beneficiarul are obligația de a informa MMAP, la termenele stabilite de acesta din urmă, asupra modului concret de aplicare a recomandărilor făcute cu ocazia vizitelor la fața locului.

**Capitolul X**

**Recuperarea finanțării**

**Art. 16 Recuperarea**

1. În cazul în care, în urma derulării activităților de constatare menționate la art. 31 din OUG nr. 124/2021, MIPE/MMAP stabilesc, prin acte administrative creanțe bugetare/fiscale, MIPE/MMAP, după caz, efectuează demersuri pentru recuperarea creanțelor în cauză.
2. MIPE/MMAP efectuează demersuri pentru recuperarea sumelor reprezentând dobânzi rezultate din stabilirea creanțelor bugetare/fiscale.

**Capitolul XI**

**Răspunderea părților, forța majoră**

**Art. 17 Răspunderea părților**

1. Nici una dintre părți nu este şi nu poate fi ținută răspunzătoare pentru daunele / prejudiciile cauzate unui terț din vina celeilalte părți sau cauzate celeilalte părți de către un terț în îndeplinirea prezentului contract şi/sau scopul implementării proiectului sau în legătură cu aceasta.
2. Fiecare parte este răspunzătoare pentru orice daune sau prejudicii cauzate celeilalte părți prin neîndeplinirea sau îndeplinirea cu întârziere şi/sau defectuoasă a obligațiilor ce îi revin, conform prevederilor prezentului contract.
3. În cazul constatării de către instituțiile îndreptățite, a nerealizării unei reforme sau investiții, sau a neexecutării culpabile a unei obligații, dintr-o vină imputabilă uneia dintre părțile semnatare ale acestui contract, aceasta atrage răspunderea civilă a părții aflate în culpă, în condițiile legii.

**Art. 18 Forța majoră și cazul fortuit**

1. Prin forță majoră se înțelege orice eveniment extern, imprevizibil, absolut invincibil și inevitabil intervenit după data intrării în vigoare prezentului contract, care împiedică executarea în tot sau în parte a contractului și care exonerează de răspundere partea care o invocă. Forța majoră exonerează de răspundere pârțile în cazul neexecutării parțiale sau totale a obligațiilor asumate prin prezentul contract, pe toată perioada în care aceasta acționează şi numai dacă a fost notificată corespunzător celeilalte părți. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți.
2. Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo.
3. Partea care invocă forța majoră are obligația de a notifica celeilalte părți cazul de forță majoră, în termen de 5 (cinci) zile calendaristice de la data apariției, de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 (cincisprezece) zile calendaristice de la data comunicării acestuia. De asemenea, are obligația de a comunica data încetării situației de forță majoră, în termen de 5 (cinci) zile calendaristice de la încetare.
4. Părțile au obligația de a lua orice măsuri care le stau la dispoziție în vederea limitării consecințelor acțiunii forței majore.
5. Dacă partea care invocă forța majoră nu procedează la notificarea începerii şi încetării cazului de forța majoră, în condițiile şi termenele prevăzute, nu va fi exonerată de răspundere şi va suporta toate daunele provocate celeilalte părți prin lipsa de notificare.
6. Executarea contract este suspendată de la data apariției cazului de forță majoră pe toată perioada de acțiune al acestuia, fără a prejudicia drepturile ce se cuvin părților.
7. În cazul în care forța majoră şi/sau efectele acesteia obligă la suspendarea executării prezentului contract pe o perioada mai mare de 3 (trei) luni, părțile se vor întâlni într-un termen de cel mult 10 (zece) zile calendaristice de la expirarea acestei perioade, pentru a conveni asupra modului de continuare, modificare sau încetarea contractului de finanțare.
8. Cazul fortuit[[3]](#footnote-3) așa cum este acesta definit la art. 1351, alin (3) din Legea nr. 287/2009 Codul civil, nu este exonerator de răspundere contractuală a părților semnatare ale prezentului contract.

**Capitolul XII**

**Încetarea contractului de finanțare**

**Art. 19**

Prezentul contract de finanțare încetează:

* 1. la data prevăzută la art. 2 din prezentul contract, cu menținerea obligațiilor privind păstrarea evidențelor pentru o perioadă de 10 ani;.
  2. prin acordul de voință al părților în acest sens, confirmat în scris, cu recuperarea proporțională a finanțării acordate, dacă este cazul;
  3. reziliere în condițiile art. 36 din Ordonanţa de urgență nr. 124/2021 și a prevederilor prezentului contract și alin. (2);
  4. din orice alte cauze prevăzute de lege.

MMAP procedează la recuperarea integrală a sumelor plătite, în următoarele cazuri:

dacă Beneficiarul încalcă prevederile art. 11;

* 1. dacă indicatorii Proiectului, așa cum au fost menționați în cererea de finanțare, nu au fost îndepliniți, cu efecte depline asupra rezultatului Proiectului;
  2. în cazul în care Beneficiarul încalcă principiul de „a nu prejudicia în mod semnificativ” (DNSH – „Do No Significant Harm”).

În situațiile menționate la alin. (1) lit. c. și alin. (2), MMAP emite decizie de reziliere a contractului de finanțare.

**Capitolul XIII**

**Soluționarea litigiilor**

**Art.20**

1. Părțile trebuie să acționeze cu bună credință și să depună toate diligențele necesare în vederea soluționării pe cale amiabilă a oricărei dispute, controverse sau neînțelegeri care pot apărea între ele în cadrul sau în legătură cu îndeplinirea prezentului contract de finanțare.
2. În cazul în care părțile nu ajung la soluționarea litigiului pe cale amiabilă, atunci părțile se pot adresa instanțelor judecătorești competente.

**Capitolul XIV**

**Corespondența între părți**

**Art. 21**

1. Întreaga corespondență legată de prezentul contract de finanțare, inclusiv orice notificare, avizare, acord, aprobare, certificare sau decizie în legătură cu prezentul contract se va face în scris, inclusiv prin mijloace electronice, conform legislației naționale și/sau europene incidente şi/sau procedurilor interne relevante. În cazul în care legislația sau procedurile nu prevăd în mod expres un termen, comunicarea se va realiza în termen de 5 zile lucrătoare de la momentul care face obiectul notificării, respectiv de la momentul înregistrării comunicării.
2. MMAP poate comunica inclusiv prin instrucțiuni, modele și formate de formulare pentru aplicarea prevederilor prezentului contract.
3. Întreaga corespondență legată de prezentul Contract de Finanţare se va face la următoarele adrese:

* Pentru Beneficiar: .............................................., cod poștal ...................., telefon .................... , fax ................., poșta electronică: ...............................
* Pentru MMAP: București, …………………….., cod poștal………………., telefon: ……………., fax: …………., poștă electronică: ………………….

**Capitolul XV**

**Legea incidentă**

**Art. 22** Prezentul contract și orice obligații care decurg din sau în legătură cu acesta sunt reglementate de și se interpretează în conformitate cu legislația națională.

**Capitolul XVI**

**Transparența**

**Art. 23** Părțile sunt de acord ca următoarele date să fie publicate, fără a se limita la acestea: denumirea coordonatorului național, denumirea coordonatorului de reforme și/sau investiții, denumirea componentelor, denumirea proiectului, valoarea totală a finanțării acordate, datele de începere și de finalizare ale contractului, locul de implementare a acestuia, principalii indicatori, beneficiarii finali/grupul țintă, precum plățile efectuate în cadrul prezentului contract de finanțare.

**Capitolul XVII**

**Publicarea datelor**

**Art. 24** Părțile se obligă ca, pe întreaga perioadă de implementare a prezentului contract să asigure vizibilitatea rezultatelor.

**Capitolul XVIII**

**Confidențialitate**

**Art. 25**

1. Fără a aduce atingere obligațiilor prevăzute în prezentul contract privind furnizarea informațiilor documentelor necesare desfășurării activităților de audit/control de către instituțiile/departamentele abilitate, părțile se angajează să depună toate diligențele pentru păstrarea confidențialității informațiilor/documentelor a căror furnizare/dezvăluire ar putea aduce atingere normelor care reglementează proprietatea intelectuală, precum și oricăror informații suspuse unor astfel de rigori de conduită .
2. Părțile vor fi exonerate de răspunderea pentru dezvăluirea informațiilor prevăzute la alineatul precedent dacă:
   1. informația a fost dezvăluită după ce a fost obținut acordul scris al celeilalte părți în acest sens,
   2. oricare dintre părți este obligată în mod legal să dezvăluie informația.

**Capitolul XIX**

**Prelucrarea datelor cu caracter personal**

**Art. 26** Prelucrarea, stocarea colectarea datelor cu caracter personal se va realiza în conformitate cu prevederile Regulamentului (UE) 2016/679 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, în scopul implementării/monitorizării prezentului contract, implementării proiectului, precum și în scop statistic.

**Capitolul XX**

**Măsuri de informare și publicitate**

**Art. 27**

1. MMAP este responsabil de monitorizarea beneficiarilor cu privire la îndeplinirea măsurilor legate de vizibilitatea fondurilor din partea Uniunii Europene, inclusiv, atunci când este cazul, afișând emblema Uniunii Europene și o declarație de finanțare corespunzătoare cu următorul conținut: „finanțat de Uniunea Europeană - NextGenerationEU“, precum și prin oferirea de informații specifice coerente, concrete și proporționale unor categorii de public diverse, care includ mass-media și publicul larg, cu respectarea prevederilor Manualului de identitate vizuală a PNRR elaborat de către Coordonatorul național al PNRR. Această monitorizare se va efectua cu respectarea prevederilor legislației naționale și europene incidente, în vigoare.
2. Beneficiarul este responsabil pentru implementarea activităților de informare și comunicare în legătură cu finanțarea obținută prin PNRR, în conformitate cu prevederile prezentului contract.

**Capitolul XXI**

**Anexele contractului**

**Art. 28** Următoarele documente se constituie anexe la prezentul contract și constituie parte integrantă la prezentul contract de finanțare, având aceeași forță juridică**:**

* Anexa I: Bugetul proiectului
* Anexa II: Raportări privind stadiul de implementare a proiectului;
* Anexa III: Graficul estimativ al cererilor de transfer;
* Anexa IV: Mecanismul de efectuare a plăților care cuprinde și lista cu documente justificative.
* Anexa V: Achiziții publice, conflict de interese și incompatibilități.

**Capitolul XXII**

**Dispoziții finale**

**Art. 29**

1. Prezentul contract de finanțare a fost încheiat în data de\_\_\_\_\_\_\_\_\_\_\_\_\_\_\_\_\_\_\_ într-un număr de 2 exemplare, câte unul pentru fiecare parte, ambele având aceeași valoare juridică.

Ministerul Mediului, Apelor și Pădurilor

Nume: ………

Funcţie: Ministru

Semnătura:

(Beneficiar)....................

Nume: ...........................

Funcţie: .........................

Semnătura:

1. Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentul (CE) nr. 1073/1999 al Parlamentului European și al Consiliului și a Regulamentul (Euratom) nr. 1074/1999 al Consiliului (JO L 248, 18/09/2013, p. 1). [↑](#footnote-ref-1)
2. Regulamentul (Euratom, CE) nr. 2185/1996 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15/11/1996, p. 2). [↑](#footnote-ref-2)
3. În conformitate cu prevederile art. 1351, alin (3) din Legea nr. 287/2009 Codul civil “*cazul fortuit este un eveniment care nu poate fi prevăzut şi nici împiedicat de către cel care ar fi fost chemat să răspundă dacă evenimentul nu s-ar fi produs”.* [↑](#footnote-ref-3)